text: Чуждестранните издания за България | Начало | DW | 22.01.2008
  Към кои по-важни теми, свързани с България, насочват вниманието си чуждестранните медии днес?
  "Отварянето на границите насърчава икономическия растеж" - под това заглавие Франкфуртер Алгемайне Цайтунг публикува статия за положителното въздействие на отварянето на границите за граждани от новите страни-членки на ЕС върху икономическия растеж в старите страни-членки на Общността. В публикацията се цитират изводите от студия, направена по поръчка на неправителствената организация Юропъиън Ситизън Екшън Сървиз. Авторката на студията унгарката Юлиана Тразер разглежда развитието в тази сфера най-вече с оглед на последствията от присъдиняването на България и Румъния към ЕС. Десет страни-членки на Общността са отворили вече трудовия си пазар за граждани на тези две държави, само две от тях са от групата на старите страни-членки, става дума за Финландия и Швеция.
  Броят на българите, работещи извън родината си, ще намалее
  Въпреки ограниченията, над два милиона румънци и около 700 000 българи работят и живеят вече извън родината си. Тенденцията е обаче към намаляване на броя им, което се дължи най-вече на факта, че Великобритания и Ирландия въведоха ограничения за българи и румънци, след като трудовият им пазар бе залят с работна ръка от страните, присъединили се към ЕС през пролетта на 2004 година. Пропускайки да отчетат положителното въдействие върху развитието на икономиката им, Великобритания и Ирландия все още не допускат българи и румънци до трудовия си пазар, заключава авторката на студията.
  Посещението на Путин в България привлече вниманието на чуждестранните медии
  В публикация под заглавие "Конкуренция в сферата на ядрената енергетика" Зюддойче Цайтунг твърди, че в това отношение Русия се възползва от сдържаността на Запада. Руският ядрен гигант Атоменергопром има сделки с Иран, а само преди броени дни, в размите на посещението на руския президент Путин в България, бе подписан договор за изграждане на АЕЦ Белене.
  Успехът - предварително програмиран
  На темата се спира и московският информационен сайт Политком. Авторът на коментара отбелязва, че успехът на посещението на Путин по направленията, най-важни за Русия, е бил програмиран предварително. Има се предвид подписването на редица документи, включително споразумения за изграждане на газопровода Южен поток, както и на договор за изграждане на АЕЦ Белене до 2014 година. Авторът на публикацията коментира и участието във визитата на вероятния бъдещ президент на руската федерация Медведев. Успешните енергийни проекти създадоха най-добрия възможен фон на международната презентация на бъдещия руски президент, изтъква в заключение коментаторът. България се числи към привилегированите партньори на Русия, това твърди руския държавен глава Владимир Путин, цитиран от онлайн-изданието Русланд. Турция - елиминирана? Икономическия аспект на посещението на Путин в България коментират и няколко турски издания. Вестник Сабах излиза със стаия под заглавие "Подписана бе атаката срещу Набуко откъм юг". В публикацията се отбелязва, че подписания в София договор за изжраждане на газопровод Южен поток облагодетелства Русия, но елиминира Турция. Друго турско издание - Хаберлер - помества редица публикации за първата година от членството на България в ЕС.
  Иран - ЕС Иранската англоезична информационна мрежа Прес Ти Ви съобщава, че България настоява за задълбочаване на връзките между Иран и ЕС. Цитиран е председателят на българската парламентарна комисия по външна политика Соломон паси, който в рамките на посещението си в Техеран каза, че Иран и ЕС имат значителна основа за сътрудничество.
  Мистерията около освобождаването на българските медици и стачката на лекарите
  Българските медици бяха освободени през юли 2007
  Френските издания Монд, Матен и агенция Фран Прес споменават България във връзка с доклада на френската парлемантарна комисия, разследваща обстоятелствата около освобождаването на българските медици в Либия. Изданията отбелязват, че докладът така или иначе няма да разсее мистерията около ролята, която бившата първа дама на Франция Сесилия Саркози е изиграла в освобождаваенеито на медиците. Няма да бъде разкрита и ролята на Катар, твърди Матен. Агенция ДПА споменава България във връзка с предупредителната стачка на лекарите и медицинските сестри, а телевизионния канал Ен 24 съобщава, че българаското правителаство е твърдо решено да отвори 3 и 4 блок на АЕЦ Козлодуй.
  Шах - служебна загуба Зюддойче Цайтунг информира на служебната загуба на Иван Чепаринов на шах-турнира в Холнадия. Нетипичната загуба се дължи на отказа на българския шахматист да се ръкува преди партията с англичанина Найджъл Шорт. Отношението на Чепаринов към Шорт е свързано със скандала, който агличанинът направи преди около година, обвинявайки Веселин Топалов, че е получавал помощ от мениджъра си чрез знаци с пръстите.
  Арест Пет американски издания, сред които Ню Йорк таймс и Нюз дей публикуват нови подробности около арестуването в неделя сутринта в Бруклин на българина Ивайло Иванов. Българинът е обвинен за притежаване на оръжия и годни за употреба бомби, както и изрисуването на графити с антиеврейско съдържание върху синагогата в Бруклин през септември миналата година. Агенция Франс прес съобщава, че френската полиция е държава 11 трафиканти на кокаин, сред които и една българка, приятелката на един от мозъците на групата.